У јануару 2001. године издавачка кућа -{Curb Records}- објавила је још једну компилацију са песмама Рајмсове, под називом -{I Need You}-. Компилацијски албум је био на првом месту музичке листе -{Top Country Albums}-, као и на десетом месту листе Билборд 200, а добио је углавном негативне критике. Иако је албум добио слабе оцене и углавном негативне критике, његова продаја је ишла добро и додељен му је златни сертификат од стране Америчког удружења дискографских кућа. Средином октобра 2001. године издавачка кућа -{Curb}- објавила је још једну компилацију песама Рајмсове, под називом -{God Bless America}-, посвећену Сједињеним Државама, а поводом напада 11. септембра 2001. године. Истоимена трака објављена је као сингл, као и песме "The Lord's Prayer" и "The Sands of Time".